《和俟其按察咏县学古梅》
宋代·舒岳祥

四教堂前百岁梅，北方豪杰为渠来。
清癯自许根封雪，劲峭何妨骨锁苔。
影里青衿饱弦诵，花前玉节照杓魁。
林逋只向孤山种，不及文宣庙里栽。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。